ଭାରତ-କୋରିଆ ବ୍ୟବସାୟିକ ସମ୍ମିଳନୀ-2018ରେ ପ୍ରଧାନମନ୍ତ୍ରୀଙ୍କ ଅଭିଭାଷଣ

କୋରିଆ ଗଣତନ୍ତ୍ରର ବାଣିଜ୍ୟ, ଶିଳ୍ପ ଓ ଶକ୍ତି ମନ୍ତ୍ରୀ, ଭାରତ ସରକାରଙ୍କ ବାଣିଜ୍ୟ ଓ ଶିଳ୍ପ ମନ୍ତ୍ରୀ, ସୋସୁଁ-ଇଲବୋ ଗ୍ରୁପ୍ ସଭାପତି ତଥା ସିଇଓ କୋରିଆ ଓ ଭାରତର ବ୍ୟବସାୟିକ ନେତୃମଣ୍ଡଳୀ ଦେବୀ ଓ ସଜ୍ଜନମଣ୍ଡଳୀ, ମୁଁ ଏଠି ଆପଣମାନଙ୍କ ସହ ଉପସ୍ଥିତ ହୋଇ ଅତ୍ୟନ୍ତ ଖୁସି । ଭାରତରେ ଏତେ ବିପୁଳ ସଂଖ୍ୟାରେ କୋରିଆର କମ୍ପାନୀଗୁଡ଼ିକ ଏକଜୁଟ୍ ହେବା ବାସ୍ତବରେ ଏକ ବିଶ୍ୱସ୍ତରୀୟ କାହାଣୀ । ଏହି ଅବସରରେ ଭାରତରେ ଆପଣମାନଙ୍କୁ ସମସ୍ତଙ୍କୁ ସ୍ୱାଗତ କରୁଛି । ଭାରତ ଓ କୋରିଆ ମଧ୍ୟରେ ସମ୍ପର୍କ ବହୁ ଶତାବ୍ଦୀ ପୁରୁଣା । କୁହାଯାଏ କି ଜଣେ ଭାରତୀୟ ରାଜକୁମାରୀ କୋରିଆ ଗସ୍ତରେ ଯାଇଥିଲେ ଓ ସେଠାରେ କୋରିଆର ରାଣୀ ପାଲଟିଯାଇଥିଲେ । ଆମେ ମଧ୍ୟ ଆମର ବୌଦ୍ଧ ପରମ୍ପରାରେ ବନ୍ଧା ହୋଇଛୁ । ଆମର ନେବେଲେ ବିଜେତା ସାହିତ୍ୟିକ ରବିନ୍ଦ୍ରନାଥ ଟାଗୋର 1929 ମସିହାରେ କୋରିଆର ଗୌରବମୟ ଅତୀତ ଓ ତା’ର ଉଜ୍ୱଳ ଭବିଷ୍ୟତ ସମ୍ପର୍କରେ ଏକ କବିତା ‘ଲ୍ୟାମ୍ପ ଅଫ ଦି ଇଷ୍ଟ’ ରଚନା କରିଥିଲେ । କୋରିଆରେ ବଲିଉଡ୍ ଫିଲ୍ମ ବହୁତ ଲୋକପ୍ରିୟ ଓ ଭାରତରେ କିଛି ମାସ ପୂର୍ବରୁ ହୋଇଥିବା ପ୍ରୋ-କବାଡ଼ି ଲିଗ୍ ରେ କୋରିଆର କବାଡ଼ି ଖେଳାଳୀଙ୍କ ପାଇଁ ସର୍ବାଧିକ ଉତ୍ସାହ ଦେଖିବାକୁ ମିଳିଥିଲା । ଏହା ମଧ୍ୟ ଏକ ଭଲ ସଂଯୋଗ ଯେ ଭାରତ ଓ ଦକ୍ଷିଣ କୋରିଆ ଉଭୟ ଅଗଷ୍ଟ 15 ତାରିଖରେ ନିଜର ସ୍ୱାଧୀନତା ଦିବସ ପାଳନ କରୁଛନ୍ତି । ରାଜକୁମାରୀଙ୍କଠୁ କବିତା ଓ କବିତା ରୁ ବୁଦ୍ଧ ତଥା ବଲିଉଡ୍ ପର୍ଯନ୍ତ, ଆମମାନଙ୍କ ମଧ୍ୟରେ ସବୁକ୍ଷେତ୍ରରେ ପ୍ରାୟତଃ ସମାନତା ରହଚି । ଯେମିତିକି ମୁଁ ପୂର୍ବରୁ ଉଲ୍ଲେଖ କରିଛି, ମୁଁ ସର୍ବଦା କୋରିଆ ପ୍ରତି ଆକର୍ଷିତ ହୋଇଥାଏ । ଗୁଜରାଟର ମୁଖ୍ୟମନ୍ତ୍ରୀ ଥିବାବେଳେ ମୁଁ କୋରିଆ ଗସ୍ତରେ ଯାଇଥିଲି । ମୋତେ ଆଶ୍ଚର୍ଯ୍ୟ ଲାଗୁଛି ଯେ ଗୁଜରାଟ ଆକାରର ଗୋଟିଏ ଦେଶ କିଭଳି ଏପରି ଆର୍ଥିକ ବିକାଶ କରିପାରୁଛି । କୋରିଆ ଲୋକମାନଙ୍କର ଉଦ୍ୟୋଗୀ ଭାବନାକୁ ମୁଁ ପ୍ରଂଶସା କରୁଛି । ମୁଁ ସେହି ଶୈଳୀର ପ୍ରଶଂସା କରୁଛି ଯେଉଁଥିରେ ସେମାନେ ନିଜର ବିଶ୍ୱସ୍ତରୀୟ ବ୍ରାଣ୍ଡ ପ୍ରସ୍ତୁତ କରିଛନ୍ତି ଓ ତାକୁ ବଜାୟ ରଖିଛନ୍ତି । ଆଇଟି ଓ ଇଲେକ୍ଟ୍ରୋନିକ୍ସଠୁ ନେଇ ଅଟୋମୋବାଇଲ୍ ଓ ଇସ୍ପାତ, ସବୁଥରେ କୋରିଆ ବିଶ୍ୱକୁ ଅନୁକରଣୀୟ ଉତ୍ପାଦ ଦେଇଛି । କୋରିଆ କମ୍ପାନୀଗୁଡ଼ିକୁ ସେମାନଙ୍କର ନବସୃଜନ ଓ ସୁଦୃଢ଼ ନିର୍ମାଣ ସାମର୍ଥ୍ୟ ପାଇଁ ପ୍ରଶଂସା କରାଯାଇଥାଏ । ବନ୍ଧୁଗଣ, ଏହା ପ୍ରଣିଧାନଯୋଗ୍ୟ କି ଗତ 6ବର୍ଷ ମଧ୍ୟରେ ପ୍ରଥମଥର ପାଇଁ ଆମର ଦ୍ୱିପାକ୍ଷିକ ବାଣିଜ୍ୟ ଗତବର୍ଷ 20 ବିଲିୟନ ଡଲାର ଅତିକ୍ରମ କରିଛି । 2015 ମସିହାରେ ମୋର ଗସ୍ତ ଦ୍ୱାରା ଭାରତ ଉପରେ ସକାରାତ୍ମକ ଧ୍ୟାନକେନ୍ଦ୍ରିତ ହୋଇଛି । ଆପଣମାନଙ୍କର ଉନ୍ମୁକ୍ତ ବଜାର ନୀତି ଭାରତର ଆର୍ଥିକ ଉଦାରୀକରଣ ଓ ‘ଲୁକ୍ ଇଷ୍ଟ୍’ ନୀତି ସହ ମେଳ ଖାଇଛି । 500ରୁ ଅଧିକ କୋରିଆର କମ୍ପାନୀ ଭାରତରେ କାମ କରୁଛନ୍ତି । ବାସ୍ତବରେ ଆପଣମାନଙ୍କ ଅନେକ ଉତ୍ପାଦନ ଭାରତରେ ଘରେ ଘରେ ପରିଚିତ । ଅବଶ୍ୟ ଭାରତକୁ ବିଦେଶୀ ପୁଞ୍ଜି ନିବେଶ ପ୍ରବାହ ତାଲିକାରେ ଦକ୍ଷିଣ କୋରିଆର Rank ବା ମାନ୍ୟତା ମାତ୍ର 16 ନମ୍ବରରେ ରହିଛି । ଭାରତ ନିଜର ବିଶାଳ ବଜାର ସହ କୋରିଆର ନିବେଶକମାନଙ୍କୁ ପାଇଁ ବେଶ୍ ସମ୍ଭାବନା ପ୍ରଦାନ କରୁଛି ଓ ନୀତିଗତ ପରିବେଶକୁ ସକ୍ଷମ କରାଉଛି । ଯେହେତୁ ଆପଣମାନଙ୍କ ମଧ୍ୟରୁ ଅନେକ ପୂର୍ବରୁ ଭାରତରେ ଉପସ୍ଥିତ ଅଛନ୍ତି, ତେଣୁ ଆପଣମାନେ ତୃଣମୂଳସ୍ତରର ବାସ୍ତବିକତାକୁ ଜାଣିଥିବେ । ଏହା ବ୍ୟତୀତ ଭାରତୀୟ ସିଇଓଙ୍କ ସହ ଆପଣମାନଙ୍କ ଉତ୍ତମ ଆଲୋଚନା ମାଧ୍ୟମରେ, ଆପଣମାନେ ନିଶ୍ଚିତ ଭାବେ ଖୋଜି ସାରିବେଣି ଯେ ଭାରତ କେଉଁ ଦିଗରେ ଗତି କରୁଛି । ତଥାପି ମୁଁ ଆଉ କିଛି ମିନିଟ୍ ନେଉଛି । ଏହି ଅବସରରେ ମୁଁ ସେହିମାନଙ୍କୁ ବ୍ୟକ୍ତିଗତ ଭାବେ ଭାରତକୁ ନିମନ୍ତ୍ରଣ କରୁଛି ଯେଉଁମାନେ ଭାରତକୁ ଆସିନାହାନ୍ତି । ଯଦି ଆପଣ ସାରା ଦୁନିଆଁ ଦେଖିବେ, ତା’ହେଲେ ଖୁବ୍ କମ୍ ରାଷ୍ଟ୍ର ଅଛି ଯେଉଁମାନଙ୍କ ପାଖରେ ଅର୍ଥବ୍ୟବସ୍ଥାର 3ଟି ମହତ୍ୱପୂର୍ଣ୍ଣ କାରକ ରହିଛି । ସେଗୁଡ଼ିକ ହେଲା : ଗଣତନ୍ତ୍ର, ଜନସଂଖ୍ୟା ଓ ଚାହିଦା । ଭାରତରେ, ଆମ ପାଖରେ ଏହି ତିନିଟି ଏକା ସାଙ୍ଗରେ ରହିଛି । ଗଣତନ୍ତ୍ର ଦ୍ୱାରା, ମୋର କହିବାର ଅର୍ଥ ଯେ ଉଦାର ମୂଲ୍ୟବୋଧ ଉପରେ ଆଧାରିତ ବ୍ୟବସ୍ଥା ଯାହା ସମସ୍ତଙ୍କ ପାଇଁ ସମାନ ଭାବେ ଅବାଧ ଓ ନିରପେକ୍ଷତାକୁ ସୁନିଶ୍ଚିତ କରିଥାଏ । ଜନସଂଖ୍ୟା ଦ୍ୱାରା, ମୋର କହିବାର ଅର୍ଥ ହେଉଛି ଏଠାରେ ବିଶାଳ ସଂଖ୍ୟାର ପ୍ରତିଭାଶାଳୀ ଯୁବ ବର୍ଗ ଓ ଉର୍ଜାବାନ୍ ମାନବସମ୍ବଳ ରହିଛି । ଚାହିଦା ଦ୍ୱାରା, ମୋର କହିବାର ଅର୍ଥ ସାମଗ୍ରୀ ଓ ସେବା ପାଇଁ ବୃହତ୍ ତଥା ଅଭିବୃଦ୍ଧି କରୁଥିବା ବଜାର ରହିଛି । କ୍ରମବର୍ଦ୍ଧିଷ୍ଣୁ ମଧ୍ୟବିତ୍ତ ବର୍ଗ ଯୋଗୁ ଘରୋଇ ବଜାର ଆହୁରି ଅଧିକ ବୃଦ୍ଧି ପାଇବ । ଆମେ ଏକ ସ୍ଥିର ବ୍ୟବସାୟିକ ପରିବେଶ ସୃଷ୍ଟି କରିବା, ଆଇନର ଶାସନକୁ ସୁନିଶ୍ଚିତ କରିବା ଓ ନିଷ୍ପତ୍ତି ନେବାବେଳେ ମଧ୍ୟସ୍ଥତାକୁ ହଟାଇବା ଦିଗରେ କାମ କରିଛୁ । ଆମେ ଦୈନିକ ଦେଣନେଣରେ ସକାରାତ୍ମକତା ଚାହୁଁଛୁ । ସନ୍ଦେହ ଭିତରେ ଅଧିକ ପଶିବା ପରିବର୍ତ୍ତେ ଆମେ ବିଶ୍ୱାସର କ୍ଷେତ୍ରକୁ ବ୍ୟାପକ କରାଉଛୁ । ଏହା ସରକାରଙ୍କ ମାନସିକତାର ସମ୍ପୂର୍ଣ୍ଣ ପରିବର୍ତ୍ତନକୁ ପରିଲକ୍ଷିତ କରୁଛି । ‘ସର୍ବନିମ୍ନ ସରକାର, ସର୍ବାଧିକ ଶାସନ’ ହାସଲ କରିବା ପାଇଁ ଇସ୍ୟୁ କର୍ତ୍ତୃପକ୍ଷ (Issue authority)ରୁ ବ୍ୟବସାୟିକ ଭାଗିଦାରକୁ ପରିବର୍ତ୍ତିତ ହୋଇଛୁ । ଆଉ ଯେତେବେଳେ ଏସବୁ ହୁଏ, ନିୟମ ଓ ପ୍ରକ୍ରିୟାର ସରଳୀକରଣ ସ୍ୱୟଂକ୍ରିୟ ଭାବେ ଆରମ୍ଭ ହୋଇଯାଏ । ସବୁ ପରେ ବି ଏସବୁ ପଦକ୍ଷେପ ମାଧ୍ୟମରେ ଇଜି ଅଫ୍ ଡୁଇଙ୍ଗ୍ ବିଜିନେସ କରାଯାଉଛି । ଆମେ ଏବେ ‘ଇଜି ଅଫ୍ ଲିଭିଂ’ ଦିଗରେ କାମ କରୁଛୁ । ଆମେ ଏବେ ଡି-ରେଗୁଲେସନ୍ ଓ ଡି-ଲାଇସେନ୍ସିଂ ଦିଗରେ କାମ କରୁଛୁ । ଉଦ୍ୟୋଗିକ ଲାଇସେନ୍ସର ବୈଧତା ଅବଧି 3ବର୍ଷରୁ 15ବର୍ଷ ଅବା ତା’ଠୁ ଅଧିକ ବୃଦ୍ଧି କରାଯାଇଛି । ପ୍ରତିରକ୍ଷା ଉତ୍ପାଦନ ନିମନ୍ତେ ଉଦ୍ୟୋଗିକ ଲାଇସେନ୍ସିଂ ପ୍ରଣାଳୀକୁ ଉଦାର/କୋହଳ/ନମନୀୟ କରାଯାଇଛି । ଲାଇସେନ୍ସ ଆଧାରରେ ପ୍ରାୟ 65 ପ୍ରତିଶତରୁ 60 ପ୍ରତିଶତ ସାମଗ୍ରୀକୁ ବିନା ଲାଇସେନ୍ସରେ ଏବେ ପ୍ରସ୍ତୁତ କରାଯାଇପାରୁଛି । ଆମେ କହିଛୁ କି କାରଖାନାର ନିରୀକ୍ଷଣ କେବଳ ଆବଶ୍ୟକତା ଭିତ୍ତିରେ ଓ ଉଚ୍ଚ ଅଧିକାରୀଙ୍କ ସ୍ୱୀକୃତିରେ କରିହେବ । ଏଫଡିଆଇ(FDI)ରେ, ଏବେ ଆମେ ସବୁଠୁ ଉନ୍ମୁକ୍ତ ରାଷ୍ଟ୍ର ମଧ୍ୟରୁ ଗୋଟିଏ ଆମର ଅର୍ଥବ୍ୟବସ୍ଥାର ଅଧିକାଂଶ କ୍ଷେତ୍ର ଏଫଡିଆଇ ପାଇଁ ଉନ୍ମୁକ୍ତ ହୋଇଛି । 90 ପ୍ରତିଶତରୁ ଅଧିକ ଅନୁମୋଦନକୁ ସ୍ୱୟଂକ୍ରିୟ ମାର୍ଗରେ କରାଯାଉଛି । କେବଳ ପ୍ରତିରକ୍ଷା କ୍ଷେତ୍ରକୁ ବାଦ ଦେଲେ ବିନିର୍ମାଣ କ୍ଷେତ୍ରରେ ନିବେଶ ପାଇଁ ସରକାରୀ ଅନୁମୋଦନର ବ୍ୟବହାରିକ ଆବଶ୍ୟକତା ନାହିଁ । ବୈଧାନିକ ସଂଖ୍ୟା ଆବଣ୍ଟନ ସହ ଏକ କମ୍ପାନୀ ଖୋଲିବା ଏବେ କେବଳ ଗୋଟିଏ ଦିନର କାମ ହୋଇଛି । ଆମେ ବ୍ୟବସାୟ, ନିବେଶ, ପ୍ରଶାସନ ଓ ସୀମାପାର ବାଣିଜ୍ୟ କାରବାର ଦିଗରେ ହଜାର ହଜାର ସଂସ୍କାର କରିଛୁ । ସେଥିରୁ ଜିଏସଟି ଭଳି କିଛି ହେଉଛି ଐତିହାସିକ । ଜିଏସଟି ଯୋଗୁ ଆପଣମାନଙ୍କ ମଧ୍ୟରୁ ଅନେକ ପୂର୍ବ ତୁଳନାରେ କାର୍ଯ୍ୟରେ ସହଜ ଅନୁଭବ କରିପାରୁଥିବେ । ଆମେ 1400ରୁ ଅଧିକ ପୁରୁଣା ଆଇନ ଓ ଅଧିନିୟମକୁ ସମ୍ପୂର୍ଣ୍ଣ ଭାବେ ସମାପ୍ତ କରିଦେଇଛୁ, ଯାହା କେବଳ ଶାସନରେ ଜଟଳିତା ସୃଷ୍ଟି କରୁଥିଲା । ଏଭଳି ଉପାୟ ମାଧ୍ୟମରେ ଆମେ ଆମର ଅର୍ଥବ୍ୟବସ୍ଥାକୁ ଏକ ଉଚ୍ଚ ଅଭିବୃଦ୍ଧି ଦିଗରେ ନେଇଯାଇଛୁ । ଗତ 3ବର୍ଷ ମଧ୍ୟରେ FDI ପ୍ରବାହ ସର୍ବାଧିକ ହୋଇଛି । ଘରୋଇ ଉଦ୍ୟୋଗରେ ଏକ ନୂଆ ଶକ୍ତି ଓ ଜୀବନ୍ତ ହୋଇଛି । ଏକ ନୂଆ ଷ୍ଟାର୍ଟ ଅପ୍ ଇକୋ-ସିଷ୍ଟମ୍ ଆରମ୍ଭ ହୋଇଛି । ଅଭିନବ ଆଇଡି ଓ ମୋବାଇଲ ଫୋନ୍ ଅନ୍ତଃପ୍ରବେଶ ସହ, ଆମେ ଦ୍ରୁତ ଗତିରେ ଡିଜିଟାଲ ଅର୍ଥବ୍ୟବସ୍ଥା ଆଡ଼କୁ ଗତି କରୁଛୁ । ଲକ୍ଷ ଲକ୍ଷ ଭାରତୀୟଙ୍କ ସାମର୍ଥ୍ୟର ଫାଇଦା ଉଠାଇବା ହେଉଛି ଆମର ରଣନୀତି ଯେଉଁମାନେ ବିଗତ ବର୍ଷମାନଙ୍କ ମଧ୍ୟରେ ଅନଲାଇନରେ ଆସିଛନ୍ତି । ଏଭଳି ଭାବେ ଏକ ନୂଆ ଭାରତ ବିକଶିତ ହେଉଛି ଯାହାକି ଆଧୁନିକ ଓ ପ୍ରତିଯୋଗିତାମୂଳକ ଏବଂ ଯତ୍ନବାନ ଓ ସହାନୁଭୂତିଶୀଳ ହେବ । ଗ୍ଲୋବାଲ ପ୍ଲାଟଫର୍ମରେ, ଭାରତ ଗତ 3ବର୍ଷ ମଧ୍ୟରେ ବିଶ୍ୱବ୍ୟାଙ୍କର ଇଜି ଅଫ୍ ଡୁଇଙ୍ଗ୍ ବିଜିନେସ୍ ଇଣ୍ଡେକ୍ସରେ 42ଟି ସ୍ଥାନ ଉପରକୁ ଯିବାରେ ସକ୍ଷମ ହୋଇଛି । ଆମେ ବିଶ୍ୱ ବ୍ୟାଙ୍କର 2016 ମସିହାର ଲଜିଷ୍ଟିକ କାର୍ଯ୍ୟସମ୍ପାଦନ ସୂଚକାଙ୍କର ଉନବିଂଶ ସ୍ଥାନକୁ ଯାଇଛୁ । ଗତ ଦୁଇବର୍ଷ ମଧ୍ୟରେ ବିଶ୍ୱ ଆର୍ଥିକ ଫୋରମର ବୈଶ୍ଵିକ ପ୍ରତିଯୋଗୀତା ସୂଚକାଙ୍କରେ ଆମେ 31 ତମ ସ୍ଥାନକୁ ଯାଇପାରିଛୁ । ଦୁଇବର୍ଷ ମଧ୍ୟରେ ଡବ୍ଲ୍ୟୁଆଇପିଓର ବିଶ୍ଵ ନବସୃଜନ ସୂଚକାଙ୍କରେ ଆମେ 20ତମ ସ୍ଥାନକୁ ସ୍ପର୍ଶ କରିଛୁ । ଆମେ  ରୁ ଅଧିକ କୋରିଆର ନିବେଶକଙ୍କୁ ସୁବିଧା ପ୍ରଦାନ କରିଚି । ଏହା କୋରିଆର କମ୍ପାନୀଗୁଡ଼ିକର ନିବେଶଚକ୍ର ସମୟରେ ଏକ ଭାଗିଦାରୀ ଭାବେ କାର୍ଯ୍ୟ କରିଥାଏ । ଏହା କୋରିଆର ଲୋକ ଓ କମ୍ପାନୀଗୁଡ଼ିକର ଚିନ୍ତାଧାରା ଓ ନିବେଶକୁ ସ୍ୱାଗତ କରିବାର ଆମର ପ୍ରତିଶ୍ରୁତିବଦ୍ଧତାକୁ ଦର୍ଶାଉଛି । ମୁଁ ଏହା କହି ସମାପ୍ତ କରିବାକୁ ଚାହୁଁଛି କି ଭାରତ ଏବେ ବ୍ୟବସାୟ ପାଇଁ ପ୍ରସ୍ତୁତ । ଭାରତ ଏବେ ଉଦ୍ୟୋଗ ପାଇଁ ଏକ ମୁକ୍ତ ଗନ୍ତବ୍ୟସ୍ଥଳ । ଆପଣମାନେ ବିଶ୍ୱରେ କେଉଁଠି ବି ଏଭଳି ଏକ ମୁକ୍ତ ଓ କ୍ରମବର୍ଦ୍ଧିଷ୍ଣୁ ବଜାର ପାଇବେ ନାହିଁ । ମୁଁ ଆପଣମାନଙ୍କୁ ଆଶ୍ୱସ୍ତ କରିବାକୁ ଚାହୁଁଛି ଯେ ଆପଣମାନଙ୍କ ନିବେଶକୁ ପ୍ରୋତ୍ସାହନ ଦେବା ଓ ସୁରକ୍ଷିତ ରଖିବା ନିମନ୍ତେ ଯାହାବି ଜରୁରୀ ହେବ, ତାହା କରାଯିବ । କାରଣ ଆମେ ନିଜର ଅର୍ଥବ୍ୟବସ୍ଥାରେ ଆପଣମାନଙ୍କ ଭାଗିଦାରୀ ଓ ଯୋଗଦାନର ମୂଲ୍ୟକୁ ସମ୍ମାନ ଦେଉଛୁ । ବ୍ୟକ୍ତିଗତସ୍ତରରେ ମଧ୍ୟ ଯେତେବେଳେ ଆବଶ୍ୟକ ପଡ଼ିବ, ମୁଁ ଆପଣମାନଙ୍କୁ ସମସ୍ତ ପ୍ରକାର ସହୟତା ଦେବାକୁ ଆଶ୍ୱସ୍ତ କରୁଛି । ଧନ୍ୟବାଦ